[pic] | AZ EURÓPAI KÖZÖSSÉGEK BIZOTTSÁGA |

Brüsszel, 23.5.2007

COM(2007) 270 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A KÖZÖSSÉG TERÜLETÉN KÖZLEKEDŐ HASZONGÉPJÁRMŰVEK KÖZLEKEDÉSRE ALKALMASSÁGÁNAK ORSZÁGÚTI MŰSZAKI ELLENŐRZÉSÉRŐL SZÓLÓ 2000/30/EK EURÓPAI PARLAMENTI ÉS TANÁCSI IRÁNYELVNEK A TAGÁLLAMOK ÁLTALI ALKALMAZÁSÁRÓL

TARTALOMJEGYZÉK

1. BEVEZETÉS 3

2. A 2000/30/EK IRÁNYELV 4

3. TAGÁLLAMI ADATKÖZLÉS 4

4. A SZABÁLYSÉRTÉSEK FAJTÁI 5

5. STATISZTIKAI ADATOK 6

6. SZANKCIÓTÍPUSOK 13

7. KÖVETKEZTETÉSEK 14

1. BEVEZETÉS

Az európai jogi szabályozás intézkedések sorával igyekszik elérni, hogy a közúti biztonság, a környezetvédelem és a tisztességes verseny érdekében jó állapotban legyenek az európai utakon közlekedő haszongépjárművek. Ilyen intézkedések a következők:

- a hivatáshoz való hozzáférés szabályai, amelyek megkövetelik, hogy a szállítók elegendő pénzügyi kapacitással rendelkezzenek a gépjárművek megfelelő karbantartásához (96/26/EK irányelv[1]);

- a járművek rendszeres műszaki vizsgálata, amelyet minden tagállamban állandó rendszerességgel, de legalább az európai szinten meghatározott minimális gyakorisággal el kell végezni a tagállam területén nyilvántartásba vett járműveken (96/96/EK irányelv[2]);

- a közúti műszaki ellenőrzések, amelyek e jelentés tárgyát képezik, és amelyekkel elérhető, hogy mindig csak olyan haszongépjárművek legyenek használatban, amelyek olyan karbantartásban részesülnek, hogy a műszaki előírásoknak mindenkor magas szinten megfeleljenek (2000/30/EK irányelv[3]).

A 2000/30/EK irányelv értelmében a tagállamoknak hatályba kell léptetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy 2002. augusztus 10. előtt megfeleljenek az irányelvnek.

A 2000/30/EK irányelv 6. cikke szerint a tagállamoknak kétévente közölniük kell a Bizottsággal az előző két évben összegyűjtött, az ellenőrzött haszongépjárművek számára vonatkozó adatokat az irányelvben meghatározott hét haszongépjármű-kategória, a nyilvántartásba vevő ország, az ellenőrzött tételek és az észlelt hiányosságok szerinti bontásban. Az irányelv tizenkét tételt sorol fel, amely a közúti műszaki ellenőrzés alkalmával ellenőrizhető. Az ellenőrzési tételeknél tapasztalt szabálytalanságokat fel kell tüntetni az ellenőrzési jegyzőkönyvben, ahogy adott esetben azt is, ha súlyos hiányosságai miatt a járművet átmenetileg ki kellett vonni a használatból. Az irányelv 11. cikke előírja, hogy a Bizottságnak – a tagállamoktól kapott információk alapján – jelentést kell a Tanács elé terjesztenie az irányelv alkalmazásáról, az elért eredmények összefoglalásával együtt.

A Bizottságnak ez a jelentése az első, amely a 2000/30/EK irányelv tagállami alkalmazásáról készül; a 2003–2004-es időszakról szól. A szóban forgó időszakra vonatkozó adatokat, amelyeket a tagállamok összegyűjtöttek, legkésőbb 2005. március 31-ig kellett a Bizottság rendelkezésére bocsátani.

Az említett időpontig mindössze három tagállam közölt adatokat a közúti műszaki ellenőrzésről. A Bizottság már 2005 márciusában több felszólítást küldött, hogy minél több statisztikai adatot szerezzen meg, ezáltal e téren olyan teljes képet alkothasson a helyzetről, amilyet csak lehet. 2005 végéig kilenc tagállam küldött be információkat a 2000/30/EK irányelv végrehajtásáról. A 2006 áprilisában szétküldött legutóbbi felszólítás következtében a beküldő tagállamok száma 2006 június végéig tizenhétre emelkedett.

A Bizottság úgy véli, hogy ez a jelentés, amely tizenhét tagállam válaszain alapul, már lehetővé teszi, hogy átfogó elemzésbe kezdjünk, így máris hasznát lássuk a hozzá szükséges információk összegyűjtésével töltött időnek.

2. A 2000/30/EK IRÁNYELV

A módosított[4] 2000/30/EK irányelv feltételeket állapít meg a Közösség területén közlekedő haszongépjárművek közúti műszaki ellenőrzésének végrehajtását illetően.

Közúti műszaki ellenőrzésnek azt nevezzük, ha egy haszongépjárművet, amely valamely tagállam területén közlekedik, előzetes hatósági bejelentés nélkül, tehát váratlanul műszaki jellegű ellenőrzésnek vetnek alá hatósági vagy a hatóság felügyelete alatt álló személyek.

A közúti műszaki ellenőrzések során a járművezető állampolgársága vagy a haszongépjármű nyilvántartási vagy forgalomba helyezési országa szerint semmilyen hátrányos megkülönböztetésre nem kerülhet sor, és figyelembe kell venni, hogy a járművezetők és a cégek ebből származó költségeit és késéseit minimálisra kell csökkenteni.

A haszongépjárművek célzottan is kiválaszthatók közúti műszaki ellenőrzésre, különös figyelmet szánva azon járművek azonosítására, amelyekről leginkább feltételezhető, hogy rosszul vannak karbantartva.

Ha a haszongépjármű állapota olyan jellegű biztonsági kockázatot jelenthet, amely mélyrehatóbb vizsgálatot tesz indokolttá, a haszongépjármű egy közeli ellenőrző központban részletesebb ellenőrzésnek vethető alá. Ha a jármű súlyos hiányosságokat mutat, használatát fel lehet függeszteni az észlelt veszélyes hibák kijavításáig, amennyiben a jármű a közúti közlekedést súlyosan veszélyezteti.

3. TAGÁLLAMI ADATKÖZLÉS

A 2003–2004-es időszakra vonatkozó adatoknak a Bizottsághoz való eljuttatásával a tagállamok a következőképpen állnak:

Már küldött be adatokat | Belgium, Cseh Köztársaság1, Dánia, Németország, Észtország, Görögország, Olaszország, Lettország, Luxemburg, Magyarország, Málta, Hollandia, Ausztria, Szlovénia, Szlovákia, Finnország, Svédország, Egyesült Királyság |

Még nem küldött be adatokat | Spanyolország, Franciaország, Írország, Ciprus, Litvánia2, Lengyelország, Portugália |

1 Az adatok nem hasznosíthatók

2 Mentesítésben részesült

4. A SZABÁLYSÉRTÉSEK FAJTÁI

A tagállami adatszolgáltatásnak minden esetben ki kell térnie az irányelv I. mellékletében szereplő jegyzőkönyv 10. pontja alatt felsorolt szempontokra, vagyis a következő tételekre, amelyek ellenőrzés tárgyát képezhetik:

1. a fékrendszer és alkotórészei;

2. a kipufogórendszer;

3. a kipufogógáz átlátszatlansága (dízelüzemű járműnél);

4. a kibocsátott gáznemű anyagok [benzin-, földgáz- vagy cseppfolyósgáz-üzemű járműnél];

5. a kormányberendezés;

6. a lámpák, világító és fényjelző berendezések;

7. a keréktárcsák/gumiabroncsok;

8. a felfüggesztés (látható hiányosságai);

9. az alváz (látható hiányosságai);

10. a menetíró készülék (illeszkedése);

11. a sebességkorlátozó készülék (illeszkedése);

12. tüzelőanyag- és/vagy olajszivárgás.

5. STATISZTIKAI ADATOK

Átfogó adatok

Ellenőrzött járművek

Tagállamonként jelentősen eltér azon európai uniós nyilvántartású járművek száma, amelyeket a 2003–2004-es időszakban ellenőriztek (lásd az alábbi 1. táblázatot).

1. táblázat: A tagállamok a közúti műszaki ellenőrzések számának csökkenő sorrendjében

Adatszolgáltató tagállam | Ellenőrzött európai uniós nyilvántartású járművek száma | Közúti forgalom 2003–2004-ben2 (millió járműkilométerben) | Az ellenőrzött járművek forgalombeli aránya (x100) |

Összesen | ebből busz |

Németország | 1.826.219 | 78.873 | 1.379.363 | 132 |

Magyarország | 670.225 | 65.891 | n.a. | n.a. |

Egyesült Királyság | 221.875 | 34.255 | 988.933 | 22 |

Belgium1 | 104.621 | 6.211 | 187.634 | 56 |

Ausztria | 53.942 | 4.814 | 160.708 | 34 |

Svédország | 41.903 | 2.310 | 148.459 | 28 |

Finnország | 7.804 | 21 | 100.680 | 8 |

Szlovákia | 4.853 | 20 | n.a. | n.a. |

Olaszország | 2.633 | 1.082 | n.a. | n.a. |

Hollandia | 1.730 | 1 | 269.980 | 1 |

Észtország | 1.705 | 144 | n.a. | n.a. |

Dánia | 1.485 | 13 | 95.880 | 2 |

Szlovénia | 1313 | 182 | 29.625 | 4 |

Litvánia | 458 | 0 | n.a. | n.a. |

Görögország | 306 | n.a. | n.a. | n.a. |

Málta | 137 | 13 | n.a. | n.a. |

Luxemburg | 40 | 2 | n.a. | n.a. |

1 Belgium jelentős számban végez útmenti ellenőrzéseket, de – ahogy alább jelezzük – ezek nincsenek mindig közúti műszaki ellenőrzéssel egybekötve.

2 Forrás: International Road Traffic and Accident Database, OCDE.

n.a.: nincs adat

A közúti műszaki ellenőrzések száma összhangban áll az adott tagállam közúti forgalmával, kivéve Hollandiánál, amely közúti forgalmát tekintve a harmadik vagy negyedik helyen áll (Magyarország közúti forgalmáról nincs adat). Hollandián kívül még Finnország, Dánia és Szlovénia tart a közúti forgalmához képest viszonylag kevés közúti műszaki ellenőrzést. A legtöbb közúti műszaki ellenőrzést végző hat tagállam körében hatszoros eltérést mutat a közúti forgalomhoz mért ellenőrzési intenzitás.

A tagállam által ellenőrzött összes járművön belül általában csekély a buszok részaránya. A 10%-ot csak Szlovéniában (11,4%), az Egyesült Királyságban (15,4%) és Olaszországban (37,6%) haladja meg. Lettországban, Hollandiában, Finnországban, Szlovákiában és Dániában az ellenőrzött járműveknek kevesebb mint 1%-a busz.

Az ellenőrzött járművek nyilvántartási helye

Tagállamonként igen változó, hogy a műszaki ellenőrzések alkalmával ellenőrzött összes jármű között milyen arányban fordulnak elő az adott tagállamban nyilvántartásba vett járművek (lásd az alábbi 2. táblázatot).

A nyilvántartási országra vonatkozó összes információt közlő tizennégy tagállam közül hat tagállam több mint 80%-ban olyan járműveket állít meg ellenőrzésre, amelyek az adott tagállam rendszámát viselik. Nincs elegendő átfogó statisztikai adat ahhoz, hogy ezeket az információkat összevessük a nyilvántartási ország szerint lebontott tagállamonkénti közúti forgalommal.

2. táblázat: Az ellenőrzött járművek nyilvántartási országa

Adatszolgáltató tagállam | Az adott tagállam nyilvántartásában szerepel | Más uniós tagállam nyilvántartásában szerepel | Az Európai Unión kívül került nyilvántartásba | Összesen | A tagállam nyilvántartásában szereplő járművek aránya |

Belgium | 54.356 | 50.265 | 7.358 | 111.979 | 48,54% |

Dánia | 1.398 | 87 | 7 | 1.492 | 93,70% |

Németország | 1.414.943 | 411.276 | 226.046 | 2.052.265 | 68,95% |

Észtország | 1.235 | 470 | n.a. | n.a. | n.a. |

Görögország | 299 | 7 | 286 | 592 | 50,51% |

Olaszország | 2.337 | 296 | 247 | 2.880 | 81,15% |

Lettország | 349 | 109 | 99 | 557 | 62,66% |

Luxemburg | 14 | 26 | 0 | 40 | 35,00% |

Magyarország | 653.041 | 17.184 | n.a. | n.a. | n.a. |

Málta | 137 | 0 | 0 | 137 | 100,00% |

Hollandia | 1.607 | 123 | 6 | 1.736 | 92,57% |

Ausztria | 35.319 | 18.623 | 11.701 | 65.643 | 53,80% |

Szlovénia | 1.140 | 173 | 285 | 1.598 | 71,34% |

Szlovákia | 3.972 | 881 | 85 | 4.938 | 80,44% |

Finnország | 6.993 | 811 | 2.234 | 10.038 | 69,67% |

Svédország | 34.702 | 7.201 | 1.016 | 42.919 | 80,85% |

Egyesült Királyság | 211.822 | 10.053 | n.a. | n.a. | n.a. |

Az előírásoknak nem megfelelő járművek

Az információk, amelyeket a tagállamok eljuttattak a Bizottsághoz, azt mutatják, hogy tagállamonként jelentősen eltér az európai uniós nyilvántartású ellenőrzött járművek között azoknak a részaránya, amelyekről azt állapították meg, hogy nem teljesítik a 2000/30/EK irányelv követelményeit: így Dániában ez az arány eléri a 72,1%-ot, míg Belgiumban mindössze 2,6% (lásd az alábbi 3. táblázatot).

3. táblázat: Az előírásoknak nem megfelelő járművek részarányaaz összes ellenőrzött jármű között

Adatszolgáltató tagállam | Európai uniós nyilvántartású járművek (az adatszolgáltató tagállamban nyilvántartottakat beleértve) | Az adatszolgáltató tagállamban nyilvántartott járművek |

Ellenőrzött járművek | Nem megfelelő járművek aránya | Ellenőrzött járművek | Nem megfelelő járművek aránya |

Dánia | 1.485 | 72,1 % | 1.398 | 73,0 % |

Málta | 137 | 65,0 % | 137 | 65,0 % |

Svédország | 41.903 | 46,9 % | 34.702 | 47,6 % |

Egyesült Királyság | 221.875 | 36,9 % | 211.822 | 35,5 % |

Észtország | 1.705 | 11,9 % | 1.235 | n.a. |

Szlovénia | 1.313 | 11,0 % | 1.140 | 9,8 % |

Magyarország | 670.225 | 10,4 % | 653.041 | 10,6 % |

Németország | 1.826.219 | 10,3 % | 1.414.943 | 10,1 % |

Luxemburg | 40 | 10,0 % | 14 | n.a. |

Lettország | 458 | 8,5 % | 349 | 10,6 % |

Belgium | 104.621 | 2,6 % | 54.356 | 4,9 % |

Ausztria | 53.942 | n.a. | 35.319 | n.a. |

Finnország | 7.804 | n.a. | 6.993 | n.a. |

Szlovákia | 4.853 | n.a. | 3.972 | n.a. |

Olaszország | 2.633 | n.a. | 2.337 | n.a. |

Hollandia | 1.730 | n.a. | 1.607 | n.a. |

Görögország | 306 | n.a. | 299 | n.a. |

n.a.: nincs adat

E különbségek azt is mutathatják, hogy a tagállamok eltérő jelentőséget adnak a közúti műszaki ellenőrzéseknek más olyan ellenőrzésekhez képest, amelyeket szintén az út mentén végeznek, és amelyek a közúti szállítás más vonatkozásait érintik. Így például a Belgium által benyújtott jelentés nemcsak a közúti műszaki ellenőrzésekre vonatkozik, hanem az összes útmenti ellenőrzésre: a jelentés általában aszerint különbözteti meg az ellenőrzéseket, hogy a szociális szabályozás indokolja-e őket, illetőleg hogy a különleges szállítmányokra, a veszélyes árukra, az Euromatricára vagy egyébre vonatkoznak-e. Ellenben általában nem említi külön a közúti műszaki ellenőrzéseket, és nem részletezi a velük kapcsolatos információkat.

Tizenegy tagállam közölt információkat arról, hogy hány jármű nem felelt meg az előírásoknak, és hogy összesen hány olyan járművet ellenőriztek, amelyet az Európai Unióban tartanak nyilván; ezek közül hat tagállamban 8,5% és 11,9% közé esik a nem megfelelő járművek részaránya (lásd: 3. táblázat).

Az előírásoknak nem megfelelő járművek jelentős hányadot tesznek ki Dániában (72,1%), Máltán (65,0%), Svédországban (46,9%) és az Egyesült Királyságban (36,9%). Míg Dániában és Máltán viszonylag kevés járművet ellenőriznek, Svédország és az Egyesült Királyság esetében a közúti műszaki ellenőrzésekről szolgáltatott statisztikai adatok sok – szám szerint 41 903, illetve 221 875 – európai uniós nyilvántartású jármű ellenőrzésén alapulnak. A nem megfelelő járműveknek az összes ellenőrzött járművek közötti viszonylag magas részarányára magyarázat lehet, hogy e két tagállam a járműveket sajátos szűréssel választja ki közúti műszaki ellenőrzésre. Az Egyesült Királyság például – szem előtt tartva, hogy az egész világra kiterjedő „percre kész” termelésszervezés általánossá válása miatt egy közúti műszaki ellenőrzésnek jelentős gazdasági következményei lehetnek – olyan módszer kialakításán dolgozik, amely a gazdasági szereplőket – korábbi teljesítményükre utaló paraméterekre támaszkodva – kockázati elemzésnek veti alá.

Tagállamonkénti adatok

A más tagállamok nyilvántartásában szereplő járművek közúti műszaki ellenőrzésének tagállamonkénti adatai – ha rendelkezésre állnak – általában kevés járműről szólnak, így nem lehet belőlük statisztikai értékű következtetéseket levonni a saját nyilvántartási országukon kívül közlekedő járművek átlagos fizikai állapotára nézve. Az ezen adatokból nemzeti szinten levonható következtetések ugyanis ellentmondani látszanak az újabb keletű, mélyrehatóbb tanulmányoknak[5], amelyek arra a következtetésre jutnak, hogy a saját nyilvántartási országukon kívül közlekedő járművek műszaki állapota rosszabb.

Magyarország , Svédország és az Egyesült Királyság viszonylag sok járműre kiterjedő statisztikákat szolgáltatott nyilvántartási tagállam szerinti bontásban.

Magyarország esetében (lásd az alábbi 4. táblázatot) a nem megfelelő és az ellenőrzött járművek számának nyilvántartási tagállamonként kiszámított hányadosa általában alacsonyabb, mint a Magyarországon nyilvántartott járművekre vonatkozó hányados (10,6%). Az ellenőrzött nem magyar nyilvántartású európai uniós járművek száma (17 184) azonban alacsony a magyar hatóságok által bejelentett összes közúti műszaki ellenőrzések számához (670 225) képest.

4. táblázat: A Magyarország által ellenőrzött járművek

A jármű nyilvántartási országa | Ellenőrzött járművek | Az előírásoknak nem megfelelő járművek | A nem megfelelő járművek aránya az ellenőrzött járművek között |

Belgium | 34 | 0 | 0,0 % |

Cseh Köztársaság | 1.272 | 13 | 1,0 % |

Dánia | 167 | 0 | 0,0 % |

Németország | 634 | 4 | 0,6 % |

Észtország | 317 | 7 | 2,2 % |

Görögország | 27 | 1 | 3,7 % |

Spanyolország | 41 | 0 | 0 % |

Franciaország | 13 | 0 | 0 % |

Írország | 0 | n.a. | n.a. |

Olaszország | 162 | 5 | 3,1 % |

Ciprus | 0 | n.a. | n.a. |

Lettország | 246 | 6 | 2,4 % |

Litvánia | 225 | 4 | 1,8 % |

Luxemburg | 31 | 0 | 0 % |

Magyarország | 653.041 | 69.438 | 10,6 % |

Málta | 0 | n.a. | n.a. |

Hollandia | 1.202 | 7 | 0,6 % |

Ausztria | 122 | 0 | 0,0 % |

Lengyelország | 2.010 | 13 | 0,6 % |

Portugália | 36 | 0 | 0,0 % |

Szlovénia | 4.565 | 13 | 0,3 % |

Szlovákia | 5.979 | 25 | 0,4 % |

Finnország | 21 | 0 | 0,0 % |

Svédország | 79 | 0 | 0,0 % |

Egyesült Királyság | 1 | 0 | 0,0 % |

EU összesen | 670.225 | 69.536 | 10,4 % |

n.a.: nem alkalmazható

Svédország esetében (lásd: 5. táblázat) a nem megfelelő és az ellenőrzött járművek számának tagállamonként kiszámított aránya az osztrák nyilvántartású járműveknél tapasztalt 24,2% (95 ellenőrzött jármű) és az ír nyilvántartásúaknál tapasztalt 91,7% (12 ellenőrzött jármű) között alakul. A svéd nyilvántartású járműveknél ez az arány 47,6%. A nyilvántartási tagállamonként kiszámított adatok azonban általában kevés járműről szólnak, így nem lehet belőlük statisztikai értékű következtetéseket levonni Figyelemre méltó viszont, hogy a Lengyelországban, Lettországban, Észtországban és Litvániában nyilvántartott, viszonylag nagy számban ellenőrzött járműveket a svéd hatóságok nagy arányban ítélték nem megfelelőnek.

5. táblázat: A Svédország által ellenőrzött járművek

A jármű nyilvántartási országa | Ellenőrzött járművek | Az előírásoknak nem megfelelő járművek | A nem megfelelő járművek aránya az ellenőrzött járművek között |

Belgium | 94 | 48 | 51,1 % |

Cseh Köztársaság | 55 | 17 | 30,9 % |

Dánia | 1.536 | 536 | 34,9 % |

Németország | 587 | 208 | 35,4 % |

Észtország | 285 | 159 | 55,8 % |

Görögország | 6 | 2 | 33,3 % |

Spanyolország | 50 | 22 | 44,0 % |

Franciaország | 26 | 7 | 26,9 % |

Írország | 12 | 11 | 91,7 |

Olaszország | 28 | 15 | 53,6 % |

Ciprus | 0 | n.a. | n.a. |

Lettország | 186 | 106 | 57,0 % |

Litvánia | 373 | 203 | 54,4 % |

Luxemburg | 1 | 0 | 0,0 % |

Magyarország | 34 | 14 | 41,2 % |

Málta | 0 | n.a. | n.a. |

Hollandia | 558 | 230 | 41,2 % |

Ausztria | 95 | 23 | 24,2 % |

Lengyelország | 1.281 | 766 | 59,8 % |

Portugália | 16 | 4 | 25,0 % |

Szlovénia | 38 | 25 | 65,8 % |

Szlovákia | 18 | 13 | 72,2 % |

Finnország | 1.865 | 700 | 37,5 % |

Svédország | 34.702 | 16.514 | 47,6 % |

Egyesült Királyság | 57 | 31 | 54,4 % |

EU összesen | 41.903 | 19.654 | 46,9 % |

n.a. nem alkalmazható

Az Egyesült Királyságban ellenőrzött, más tagállamban nyilvántartott járművek esetében (lásd: 6. táblázat), a nem megfelelő, illetve a forgalomból kivont járművekre vonatkozó arányszám mindig magasabb, mint az Egyesült Királyságban nyilvántartott járművekre kiszámított arányszám, amely 35,5%, illetve 27,5%. Ez különösen igaz a Portugáliában, Spanyolországban, Írországban, Olaszországban, a Cseh Köztársaságban, Lengyelországban és Franciaországban nyilvántartott járművekre: ezeket az Egyesült Királyságban viszonylag nagy számban ellenőrzik.

6. táblázat: Az Egyesült Királyság által ellenőrzött járművek

A jármű nyilvántartási országa | Ellenőrzött járművek | Az előírásoknak nem megfelelő járművek | A nem megfelelő járművek aránya az ellenőrzött járművek között | Forgalomból kivont járművek | A forgalomból kivont járművek aránya az ellenőrzött járművek között |

Belgium | 699 | 521 | 74,5 % | 428 | 61,2 % |

Cseh Köztársaság | 181 | 128 | 70,7 % | 105 | 58,0 % |

Dánia | 60 | 23 | 38,3 % | 22 | 36,7 % |

Németország | 797 | 324 | 40,7 % | 287 | 36,0 % |

Észtország | 26 | 16 | 61,5 % | 10 | 38,5 % |

Görögország | 34 | 29 | 85,3 % | 24 | 70,6 % |

Spanyolország | 476 | 405 | 85,1 % | 341 | 71,6 % |

Franciaország | 885 | 446 | 50,4 % | 398 | 45,0 % |

Írország | 3.480 | 2.894 | 83,2 | 2.250 | 64,7 % |

Olaszország | 448 | 355 | 79,2 % | 301 | 67,2 % |

Ciprus | 2 | 2 | 100.0 % | 2 | 100,0 % |

Lettország | 18 | 11 | 61,1 % | 10 | 55,6 % |

Litvánia | 87 | 59 | 67,8 % | 46 | 52,9 % |

Luxemburg | 75 | 32 | 42,7 % | 29 | 38,7 % |

Magyarország | 134 | 51 | 38,1 % | 46 | 34,3 % |

Málta | 6 | 6 | 100.0 % | 6 | 100,0 % |

Hollandia | 1.750 | 891 | 50,9 % | 712 | 40,7 % |

Ausztria | 172 | 70 | 40,7 % | 64 | 37,2 % |

Lengyelország | 397 | 258 | 65,0 % | 210 | 52,9 % |

Portugália | 193 | 172 | 89,1 % | 132 | 68,4 % |

Szlovénia | 51 | 30 | 58,8 % | 25 | 49,0 % |

Szlovákia | 65 | 40 | 61,5 % | 33 | 50,8 % |

Finnország | 0 | n.a. | n.a. | n.a. | n.a. % |

Svédország | 17 | 11 | 64,7 % | 6 | 35,3 % |

Egyesült Királyság |211.822 |75.151 |35,5 % |58.229 |27,5 % | |EU összesen |221.875 |81.925 |36,9 % |63.716 |28,7 % | |n.a. nem alkalmazható

6. SZANKCIÓTÍPUSOK

Az irányelv nem rendelkezik az észlelt szabálytalanságok szankcionálásának rendszeréről. A szankciókat a tagállamok határozzák meg, a járművezető állampolgársága vagy a haszongépjármű nyilvántartási vagy forgalomba helyezési országa szerinti hátrányos megkülönböztetés nélkül.

A 2000/30/EK irányelv megengedi, hogy a közúti műszaki ellenőrzést végző hatóság vagy ellenőr az általa észlelt veszélyes hibák kijavításáig felfüggessze a jármű használatát, ha nyilvánvalóvá válik, hogy a haszongépjármű jelentősen veszélyezteti a benne utazókat vagy a többi közúti közlekedőt.

Ha a haszongépjármű tulajdonosa nem rendelkezik lakóhellyel az adott tagállamban, az észlelt hiányosságokat – különösen azokat, amelyek a jármű használatának felfüggesztését indokolják – be kell jelenteni a nyilvántartás szerinti tagállam illetékes hatóságainál.

Ha a haszongépjármű tulajdonosa nem rendelkezik lakóhellyel abban a tagállamban, ahol a súlyos hiányosságokat észlelték, e tagállam illetékes hatóságai megkérhetik a nyilvántartás szerinti tagállam illetékes hatóságait, hogy a szabálysértés elkövetője ellen tegyenek megfelelő intézkedéseket, például a jármű ismételt műszaki ellenőrzését elrendelve.

7. KÖVETKEZTETÉSEK

1. A tagállamok többsége nem tesz eleget a 2000/30/EK irányelvben előírt statisztikai és információszolgáltatási kötelezettségeknek:

- nem minden tagállam szolgáltat adatokat;

- ha szolgáltatnak adatokat, akkor sem kellő részletességgel, így lehetetlen alapos felmérést készíteni a közösségi közlekedésbiztonsági és környezetvédelmi politikák hatékonyságáról.

A Bizottság a 2000/30/EK irányelv szerinti kötelezettségeik teljesítésének elmulasztása miatt haladéktalanul jogsértési eljárást indít azon tagállamok ellen, amelyek az említett irányelv által megkövetelt adatokat nem, vagy csak részben nyújtották be (2007-2041-től 2007-2045-ig terjedő számú jogsértések).

2. Az irányelvben szerepel, hogy milyen minta szerint kell felvenni a közúti műszaki ellenőrzésről szóló egyéni jegyzőkönyvet. A tapasztalat azt mutatja, hogy ez az űrlap – jelenlegi alakjában – nem könnyíti meg az összes statisztikai adat számítógépes továbbítását a Bizottsághoz. Mivel az irányelv nem szabja meg, hogy milyen formátumban kell továbbítani az összes statisztikai adatot, a tagállamok rendkívül sokféle formában közlik az információkat, ami nehézkessé teszi az eredmények összesítését.

Célszerű volna, ha ezután olyan formátumban történne az adatközlés, amely közvetlen számítógépes feldolgozást tesz lehetővé. Ehhez közös adatcsere-formátumot kell meghatározni. Lehetséges, hogy az első év tapasztalata alapján a Bizottság javaslatot fog tenni egy közös adatcsere-formátumra, amelyet a Bizottságnak szánt statisztikai adatok elektronikus úton történő továbbításakor kellene használni.

Noha az irányelv az adatszolgáltatásban bizonyos részletességet követel meg (a járművek csoportosítását kategória és nyilvántartási ország szerint, az ellenőrzött tételek és észlelt hiányosságok felsorolását a 2000/30/EK irányelv I. mellékletének mintájára), a benyújtandó információkat gyakran annyira összevonják, hogy mélyreható elemzésre már alkalmatlanok.

Lehetséges, hogy a Bizottság szolgálatai meg fogják fontolni a „Műszaki Fejlődéshez Igazítás Bizottságának” összehívását: ennek feladata, hogy segítse a Bizottságot a 2000/30/EK irányelv végrehajtásában, megoldásokat keresve a nehézségekre, amelyekkel a tagállamok a közúti műszaki ellenőrzéssel kapcsolatos statisztikai adatok összegyűjtése, rendszerezése és továbbítása során találkoznak; ilyen megoldás lehet, ha módosítják a közúti műszaki ellenőrzés jegyzőkönyvének a 2000/30/EK irányelv I. melléklete szerinti mintáját. A beküldött információk elemzése nem ad magyarázatot arra, hogy tagállamonként miért ennyire eltérő a nem megfelelő járművek részaránya. A tagállamokkal közösen kell erre magyarázatot találni.

3. Sok tagállam elsősorban a saját területén nyilvántartott járműveket ellenőrzi. Tagállamonként igen eltérő, hogy az ellenőrzött járművek között mekkora azoknak a részaránya, amelyeket nem az adott tagállam területén tartanak nyilván (lásd: 2. táblázat). Indokolt felhívni a tagállamok figyelmét, hogy a nem a saját területükön nyilvántartott járművek ellenőrzésével hozzájárulnak a legjobb gyakorlatok általánossá válásához. Az ilyen járművek arányát tehát a közúti útvonalak forgalmának ismeretében minél nagyobbra kell növelni.

[1] A Tanács 96/26/EK irányelve (1996. április 29.) a belföldi és nemzetközi közlekedés terén a közúti árufuvarozói és személyszállítói szakma gyakorlásának engedélyezéséről, valamint e személyek szabad letelepedéshez való joga gyakorlásának előmozdítása érdekében az oklevelek, bizonyítványok és képesítés megszerzéséről szóló egyéb tanúsítványok kölcsönös elismeréséről, HL L 124., 1996.5.23., 1–10. o.

[2] A Tanács 96/96/EK irányelve (1996. december 20.) a gépjárművek és pótkocsijuk időszakos műszaki vizsgálatáról szóló tagállami jogszabályok közelítéséről; HL L 46., 1997.2.17., 1–19. o.

[3] Az Európai Parlament és a Tanács 2000/30/EK irányelve (2000. június 6.) a Közösség területén közlekedő haszongépjárművek közlekedésre alkalmasságának országúti műszaki ellenőrzéséről; HL L 203., 2000.8.10., 1–8. o.

[4] A Bizottság 2003/26/EK irányelve (2003. április 3.) a haszongépjárművek sebességkorlátozó készülékei és kipufogógáz-kibocsátása tekintetében a 2000/30/EK európai parlamenti és tanácsi irányelvnek a műszaki fejlődéshez történő hozzáigazításáról; HL L 90., 2003.4.8., 37–40. o.

[5] A Vehicle and Operator Services Agency és a Highway Agency által 2005-ben és 2006-ban végzett „ South East International Pilot” tanulmány. E kísérleti tanulmány szerint a nem egyesült királysági tehergépjárművek 30,60%-a és pótkocsik 42,79%-a nem felelt meg az előírásoknak, míg az egyesült királysági tehergépjárművekre és pótkocsikra ugyanez 24,60%-ban, illetve 30,10%-ban igaz.